Na temelju članka 35. stavak 1. točka 4. i članka 53. stavka 2. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 19/13 —pročišćeni tekst i 123/17), i članka 30. Statuta Općine Popovac ("Službene glasnik Općine Popovac“ br. 1/20.) Općinsko vijeće Općine Popovac na svojoj 23. sjednici održanoj 16. lipnja 2020. godine, donijelo je

O D L U K U

o ustrojstvu i djelokrugu Jedinstvenog upravnog odjela Općine Popovac

1. OPĆE ODREDBE

Članak 1.

Ovom Odlukom ustrojava se Jedinstveni upravni odjel Općine Popovac za obavljanje poslova iz samoupravnog djelokruga Općine, te poslova državne uprave koji su preneseni na Općinu Popovac, u skladu sa zakonom i drugim propisima.

Članak 2.

Jedinstveni upravni odjel smješten je u zgradi sjedišta Općine Popovac na adresi: V. Nazora 32, Popovac.

Na zgradi u kojoj se nalazi sjedište Jedinstvenog upravnog odjela mora biti istaknuta ploča koja sadrži: grb Republike Hrvatske, naziv Republika Hrvatska, Osječko-baranjska županija, Općina Popovac, Jedinstveni upravni odjel, te adresa sjedišta.

Zaglavlje akta Jedinstvenog upravnog odjela sadrži: grb Republike Hrvatske ili grb Općine Popovac, naziv Republike Hrvatske, Osječko-baranjska županija, Općina Popovac, Jedinstveni upravni odjel, klasifikacijsku oznaku, urudžbeni broj, mjesto i datum izrade akta.

Akti Jedinstvenog upravnog odjela ovjeravaju se pečatom koji odgovara zaglavlju akta.

Članak 3.

Jedinstvenim upravnim odjelom upravlja pročelnik Jedinstvenog upravnog odjela, kojega na temelju javnog natječaja, sukladno zakonu, imenuje općinski načelnik.

U razdoblju duže odsutnosti pročelnika, a najduže do njegova povratka na posao, općinski načelnik može iz redova službenika Jedinstvenog upravnog odjela Općine Popovac koji ispunjavaju uvjete za raspored na navedeno radno mjesto prìvremeno imenovati vršitelja dužnosti pročelnika (privremenog pročelnika).Općinski načelnik može u svako doba opozvati imenovanog vršitelja dužnosti pročelnika.

Članak 4.

Jedinstveni upravni odjel u svom djelokrugu izrađuje nacrte općih i drugih akata, nacrte programa i planova, analize, izvješća i druge radne materijale za Općinskog načelnika, Općinsko vijeće i radna tijela.

Jedinstveni upravni odjel u svom djelokrugu neposredno izvršava i nadzire izvršenje općih i drugih akata Općinskog vijeća i Općinskog načelnika, predlaže mjere i radnje za provođenje istih te predlaže mjere za poboljšanje stanja u pojedinim oblastima iz samoupravnog djelovanja.

Jedinstveni upravni odjel u izvršavanju općih akata Općinskog vijeća može donositi pojedinačne akte kojima rješava o pravima, obvezama i pravnim interesima fizičkih i pravnih osoba.

Članak 5.

Sredstva za rad Jedinstvenog upravnog odjela osiguravaju se u Proračunu Općine Popovac i iz drugih izvora u skladu sa zakonom.

# UNUTARNJE USTROJSTVO JEDINSTVENOG UPRAVNOG ODJELA

Članak 6.

Unutarnje ustrojstvo Jedinstvenog upravnog odjela, klasifikacija, nazivi i opisi radnih mjesta, stručni nazivi i drugi uvjeti za raspored na radna mjesta, broj izvršitelja i druga pitanja od značaja za rad jedinstvenog upravnog odjela ureduju se Pravilnikom o unutarnjem redu Jedinstvenog upravnog odjela Općine Popovac.

Pravilnik iz stavka 1. ovog članka donosi općinski načelnik na prijedlog pročelnika Jedinstvenog upravnog odjela.

Pravilnik iz stavka 1. ovog članka donosi općínski načelnik na prijedlog pročelnika Jedinstvenog upravnog odjela.

# DJELOKRUG RADA JEDINSTVENOG UPRAVNOG ODJELA

Članak 7.

Jedinstveni upravni odjel obavlja upravne i stručne poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to naročito:

- poslove iz područja društvenih djelatnosti:

kultura,

tjelesna kultura i šport, briga o djeci,

odgoj i osnovno obrazovanje, socijalna skrb,

protupožarna i civilna zaštita,

- poslove vezane za gospodarski razvoj, te poticanje razvoja obrta, malog i srednjeg poduzetništva putem posebnih programa od interesa za Općinu,

- poslove iz područja komunalnog gospodarstva:

izrada programa izgradnje i održavanja komunalne infrastrukture, upravni postupci u području komunalnog gospodarstva,

provedba komunalnog reda,

- poslove iz područja prostornoga urbanističkog planiranja te zaštite i unapređenja prirodnog okoliša:

organiziranje i sudjelovanje u izradi izvješća o stanju u prostoru i programa za unaprjeđenje stanja u prostoru,

organiziranje poslova na donošenju prostornog plana uređenja Općine i provedba javne rasprave,

predlaganje programa i mjera zaštite okoliša u slučajevima onečišćenja okoliša lokalnih razmjera,

- poslove pripreme akata u gospodarenju nekretninama u vlasništvu Općine: prodaja i zakup nekretnina,

najam stanova i zakup poslovnih prostora,

- poslove vezane za uređenje naselja i stanovanje te prometa na svom području,

- poslove vezane za gospodarenje poljoprivrednim zemljištem u vlasništvu Republike Hrvatske i Općine,

- poslove vezane za izradu projekata za apliciranje prema EU, stranim donatorima i tijelima državne vlasti,

- poslove vezane za razvoj turizma,

- poslove vođenja financijskog i materijalnog poslovanja Općine:

izrada proračuna i godišnjeg i polugodišnjeg obračuna proračuna Općine, razrez i naplata prihoda koji pripadaju Općini kao jedinici lokalne samouprave, obavljanje računovodstvenih poslova,

vođenje knjigovodstvenih evidencija imovine Općine, vođenje poslova osiguranja imovine Općine,

- poslove opće uprave

- poslove unaprjeđenja mjesne samouprave

- poslove javne nabave roba, radova i usluga,

- poslove državne uprave prenesene na Općinu Popovac,

- druge poslove sukladno posebnim zakonima i nalozima Općinskog načelnika i predsjednika Općinskog vijeća.

Članak 8.

Poslove u Jedinstvenom upravnom odjelu obavljaju službenici i namještenici.

Službenik, odnosno namještenik se može rasporediti samo na radno mjesto predviđeno Pravilnikom o unutarnjem redu Jedinstvenog upravnog odjela Općine Popovac, za koje ispunjava opće i posebne uvjete propisane Zakonom, Uredbom i Pravilnikom.

# ODGOVORNOST JEDINSTVENOG UPRAVNOG ODJELA

Članak 9.

Jedinstveni upravni odjel samostalan je u obavljanju poslova iz svog djelokruga rada i za svoj rad odgovoran je Općinskom načelniku za zakonito i pravovremeno obavljanje poslova.

Općinski načelnik usmjerava i nadzire rad Jedinstvenog upravnog odjela u njegovom samoupravnom djelokrugu.

# PRIJELAZNE I ZAVRŠNE ODREDBE

Članak 10.

Danom stupanja na snagu ove Odluke prestaje važiti Odluka o osnivanju Općinske uprave Općine Popovac („Službeni glasnik Općine Popovac“ broj: 1/95.).

Članak 11.

Ova Odluka stupa na snagu osmog dana od dana objave u „Službenom glasniku Općine Popovac“.).

KLASA: 021-01/20-01/02 Predsjednik Općinskog vijeća

URBROJ: 2100/08-01/20-01 Martin Ivišić, v.r.

Popovac, 16. lipnja 2020.